S-951/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dags. 13. desember 2016, á hendur:

„G-e-x C-x-x I-x-x F-x-x, kt. 000000-0000,

[...] Reykjavík,

Fyrir eftirtalin þjófnaðarbrot með því að hafa:

1. Sunnudaginn 10. apríl 2016, í verslun [...], Kópavogi, stolið Polar sportúri, að verðmæti kr. 32.990.

(M. 007-2016-29660)

2. Laugardaginn 11. júní 2016, í verslun [...], Reykjavík, stolið jakka af tegundinni „Snæfell“, að verðmæti kr. 62.000.

(M. 007-2016-33479)

3. Sunnudaginn 28. ágúst 2016, í verslun [...], Reykjavík, stolið kaffikönnu af gerðinni Keep Cup Kork, að verðmæti kr. 4.995.

(M. 007-2016-50400)

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Þá gerir A, forstjóri, f.h. [...], kt. 000000-0000, vegna ákærukafla 1, kröfu um að ákærði verði dæmdur til að greiða skaðabætur að fjárhæð kr. 32.990, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 10.04.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Við ákvörðun refsingar er litið til játningar ákærða hér fyrir dómi og á rannsóknarstigi. Þá er litið til verðmætis þýfisins. Vísast í þessu sambandi til 2. og 5. tl. 1. mgr. 70. gr. almennra hegningarlaga nr. 19/1940. Ákærði hefur nú verið fundinn sekur um þrjú brot á tímabilinu 10.-28. ágúst 2016. Brot hans eru ítrekuð en hann hlaut 30 daga fangelsisdóm í Héraðsdómi Reykjavíkur 12. febrúar sl. og var fullnustu refsingarinnar frestað skilorðsbundið í tvö ár. Hefur hann með brotum sínum nú rofið skilorð þess dóms og ber að taka það upp og dæma refsingu í einu lagi samkvæmt ákvæðum 60. gr. almennra hegningarlaga. Refsing hans verður í ljósi framanritaðs og að teknu tilliti til ákvæða 77. gr. almennra hegningarlaga ákveðin fangelsi í 60 daga.

Í málinu liggur fyrir bótakrafa frá [...]. Í gögnum málsins liggur fyrir umboð félagsins ákæruvaldsins til að sækja þing af hálfu kröfuhafa. Hins vegar verður ekki séð að uppfyllt séu skilyrði 2. mgr. 174. gr. laga nr. 88/2008 um meðferð sakamála sem áskilur að ákærandi hafi tekið að sér að mæta fyrir hönd bótakrefjanda í þinghaldi. Þar sem ákæruvaldið ákvað að láta málið ekki til sín taka er bótakrafa málsins felld niður.

Með vísan til 2. mgr. 218. gr. laga nr. 88/2008 skal ákærði greiða sakarkostnað málsins sem er 64.480 krónur.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, G-x-x C-x-x I-x-x F-x-x, sæti fangelsi í 60 daga.

Ákærði greiði 64.480 krónur í sakarkostnað.

S-kvk-nf H-kvk-nf (sign.)